U-I-431/20
Natisni
Opravilna št.:
U-I-431/20
Datum odločitve:
17. 12. 2020
ECLI:
ECLI:SI:USRS:2020.U.I.431.20
Akt:
Odlok o začasni delni omejitvi gibanja ljudi in omejitvi oziroma prepovedi zbiranja ljudi zaradi preprečevanja okužb s SARS-CoV-2 (Uradni list RS, št. 155/20 in 159/20), 2. in 3. odst. 1. čl.
Izrek:
Pobuda za začetek postopka za oceno ustavnosti in zakonitosti drugega in tretjega odstavka 1. člena Odloka o začasni delni omejitvi gibanja ljudi in omejitvi oziroma prepovedi zbiranja ljudi zaradi preprečevanja okužb s SARS-CoV-2 (Uradni list RS, št. 155/20 in 159/20) se zavrne.
Evidenčni stavek:
Ker iz navedb pobudnika ne izhaja utemeljenost očitkov v zvezi s skladnostjo izpodbijane ureditve z Ustavo, je Ustavno sodišče pobudo zavrnilo kot očitno neutemeljeno.
Geslo:
1.5.51.1.5.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena.
Pravna podlaga:
Člen 26.2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Igor Jurišič, Maribor
Datum vloge:
27. 10. 2020
Vrsta odločitve:
sklep
Vrsta rešitve:
zavrnitev
Dokument:
US32714
Dokument v PDF obliki:
U-I-431-20.pdf
206 KB
Prenesite datoteko
U-I-431/20-7
17. 12. 2020
SKLEP
Ustavno sodišče je v postopku za preizkus pobude Igorja Jurišiča, Maribor, na seji 17. decembra 2020
sklenilo:
Pobuda za začetek postopka za oceno ustavnosti in zakonitosti drugega in tretjega odstavka 1. člena Odloka o začasni delni omejitvi gibanja ljudi in omejitvi oziroma prepovedi zbiranja ljudi zaradi preprečevanja okužb s SARS-CoV-2
(Uradni list RS, št. 155/20 in 159/20)
se zavrne.
OBRAZLOŽITEV
1. Pobudnik izpodbija drugi in tretji odstavek 1. člena Odloka o začasni delni omejitvi gibanja ljudi in omejitvi oziroma prepovedi zbiranja ljudi zaradi preprečevanja okužb s SARS-CoV-2 (v nadaljevanju Odlok), ki z določenimi izjemami prepovedujeta prehajanje čez občinsko mejo ter gibanje med 21. in 9. uro zjutraj. Zatrjuje neskladje izpodbijane ureditve s svobodo gibanja iz 32. člena Ustave, ker naj bi bila ukrepa sprejeta brez strokovne podlage in naj ne bi preprečevala širjenja bolezni. Pobudnik takšen sklep oblikuje glede na navedbe na spletni strani Nacionalnega inšitutita za javno zdravje, da se bolezen COVID-19 prenaša kapljično.
2. Po presoji Ustavnega sodišča pobudnik s takšnimi očitki ne more uspeti. Iz zatrjevanih ugotovitev strokovnjakov o načinu prenosa bolezni namreč ne izhaja sklep, da z izpodbijanima določbama Odloka ne bi bilo mogoče prispevati k preprečevanju širjenja bolezni COVID-19. Drugih očitkov v zvezi s skladnostjo izpodbijane ureditve z Ustavo pa pobudnik ne navaja.
3. Iz navedenih razlogov je Ustavno sodišče pobudo zavrnilo kot očitno neutemeljeno.
4. Ustavno sodišče je sprejelo ta sklep na podlagi drugega odstavka 26. člena Zakona o Ustavnem sodišču (Uradni list RS, št. 64/07 –
uradno prečiščeno besedilo, 109/12 in 23/20
– ZUstS) in tretje alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20)
v sestavi: predsednik dr. Rajko Knez ter sodnice in sodniki dr. Matej Accetto, dr. Rok Čeferin, dr. Dunja Jadek Pensa, dr. Špelca Mežnar, Marko Šorli in dr. Katja Šugman Stubbs.
Sklep je sprejelo s petimi glasovi proti dvema. Proti sta glasovala sodnika Knez in Šorli.
dr. Rajko Knez
Predsednik